Բանն այն է, որ ՀՀ Կառավարության 2017թ. թիվ 861-Ն որոշման 1-ին կետի 2-րդ ենթակետով սահմանվում է, որ ՀԴՄ իրացման գները սահմանում է ՊԵԿ Նախագահը: Այս որոշումն օրինական ուժի մեջ է մտել 12.08.2017թ.-ին:Իսկ թե ո՞ր իրավական ակտով է ՊԵԿ նախագահը ՀԴՄ գինը սահմանել 160 հազար դրամ, այդքան էլ հեշտ չէ պարզելը, քանի որ ՊԵԿ նախագահի հրապարակած իրավական ակտը որևէ պաշտոնական տեղեկագրում, նաև ՊԵԿ կայքում 24.01.2018 թ.-ից առ այսօր տեղադրված չէ: Ավելին, հարկ վճարողների զանգերի սպասարկման կենտրոնում չեն կարողանում անգամ հայտնել ՊԵԿ նախագահի հրամանի (ենթադրվում է, որ ՀԴՄ իրացման գինը թերևս հենց հրամանով էլ սահմանվել է) ոչ համարը և ոչ էլ ամսաթիվը:Փաստորեն, ՊԵԿ-ը և «Հսկիչ-դրամարկղային մեքենաների ներդրման գրասենյակ» ՊՈԱԿ-ը անձանց նկատմամբ կիրառում են մի իրավական ակտ, որը չի հրապարակվել, որի համարը և ընդունման ամսաթվի մասին տեղյակ չեն ոչ ՊԵԿ զանգերի կենտրոնում և ոչ էլ ՊՈԱԿ-ում, և որը փաստացի չի կարող իրավական ուժ և որևէ հետևանք առաջացնել անձանց համար: